Գէորգ Հաճեան

Գէորգ Հաճեան, լիբանանահայ օփերային երգիչ, խմբավար, ազատամարտիկ։

 Կենսագրութիւն 
Գէորգ Հաճեան ծնած է 1971 թուականին Լիբանանի Այնճար քաղաքին մէջ։ Նախնական կրթութիւնը ստացած է տեղի «Յառաջ» եւ «Գալուստ Կիւլպէնկեան» վարժարաններուն մէջ։ 1984-ին յաճախած է Մեծի Տանն Կիլիկիոյ կաթողիկոսութեան Զարեհեան դպրեվանք, զոր աւարտած է 1992 թուականին։ Յաճախած է Լիբանանին «Բարսեղ Կանաչեան» երաժշտական քոլեճը, ուսուցիչը եղած է հայ խմբավար, «Սեբաստացիներ» եւ ԵՊԿԵ գեղարուեստական ղեկավար Յարութիւն Թոփիկեանը։ Որպէս մեներգիչ` հանդէս եկած է Մեծի Տանն Կիլիկիոյ Կաթողիկոսութեան «Շնորհալի», Համազգայինի «Կոմիտաս», «Պարոյր Սեւակ» եւ Թրիփոլիի «Ֆայհա» երգչախումբերուն մէջ։ Եղած է Անճար քաղաքի «Առաջ» երգչախումբի ղեկավարը, մասնակցած է 14 դպրոցներու միջեւ տեղի ունեցող «Բարսեղ Կանաչեան» մրցոյթին եւ գրաւեր առաջին տեղը։alt=Օփերային երգիչ, խմբավար, ազատամարտիկ, նահատակ Գէորգ Հաճեան|ձախից|մինի|384x384փքս|Օփերային երգիչ, խմբավար, ազատամարտիկ, նահատակ Գէորգ Հաճեան Արցախի Ազատ Անկախ հանրապետութեան մէջ գտնուող Գանձասարի վանքին ետեւի դրան դիմաց։1994-ին տեղափոխուած է Քուէյթ, ուր 10 տարի ղեկավարած է Ազգային վարժարանի մանկապատանեկան երգչախումբը եւ Ազգային առաջնորդարանի չափահասներու «Նարեկացի» երկսեռ երգչախումբըԳէորգ Հաճեան. «Ես միշտ գոհ չեմ իմ աշխատանքէն»:

2005 թուականին ընտանիքին հետ հաստատուած է Հայաստան, ուր ալ մինչեւ 2009 թուականը ուսումը շարունակած է Երեւանի Կոմիտասի անուան պետական երաժշտանոցի մէջ։ Որպէս մեներգիչ` հանդէս եկած է Երեւանի «Շարական» հնագոյն երաժշտական համոյթի մէջ՝ Դանիէլ Երաժիշտի ղեկավարութեամբ:

 Մենահամերգներ 

Գէորգ Հաճեանը մենահամերգներ ունեցած է Հայաստանի, Արցախի, Վիեննայի, Սլովենիայի, Գանատայի, ԱՄՆ-ի, [[Պրազիլիոյ|Պրազիլիոյ]], Կիպրոսի, Պուլկարիոյ, Իտալիոյ, Ֆրանսայի, Եգիպտոսի, Սուրիոյ, Լիբանանի, Քուէյթի, Քաթարի եւ  Իրանի մէջ։

 Գէորգ Հաճեանի Համերգները Արցախի Մէջ 

28 Սեպտեմբեր 2018-ին, Արցախի սահմանամերձ Նորշէն գիւղին մէջ տեղի ունեցաւ Գէորգ Հաճեանի առաջին համերգը` Ստեփանակերտի «Տնջրէ» եւ Նոր շէնի «Մոնթէ» համոյթներուն մասնակցութեամբ: Համերգը նուիրուած էր Համազգայինի հիմնադրութեան 90-ամեակին, Հայաստանի Ա. Հանրապետութեան 100-ամեակին եւ արցախեան շարժման 30- ամեակինԳէորգ Հաճեանի Համերգները Արցախի Մէջ :
29 Սեպտեմբեր 2018-ին, Գէորգ Հաճեան համերգային ծրագիրներով այցելեց Արցախի երկու N զօրամասեր,  ուր իր խրոխտ երգերով ոգեւորեց հայ զինուորները: Զինուորներուն կողքին երգը աւելի իրական կը հնչէր, որովհետեւ իրենց ձօնուած էր:
30 Սեպտեմբերին Գէորգ Հաճեան համերգով հանդէս եկաւ Քարվաճառի մէջ, ու եզրափակուեցաւ անոր արցախեան այցելութիւնը: Սակայն, ինչպէս երգիչը նշած է, համերգները Արցախի մէջ այսուհետեւ  շարունակական պիտի ըլլան:
22 Մարտի 2019-ին, Քաշաթաղի շրջանի Կովսական քաղաքին մէջ, Համազգային հայ կրթական եւ մշակութային միութեան Արցախի գրասենեակի նախաձեռնութեամբ, կայացաւ լիբանանահայ հայրենադարձ երգիչ Գէորգ Հաճեանի համերգը, զոր նուիրուած էր մեծ երգահան Կոմիտասի ծննդեան 150-ամեակինԱպառաժ»-ի Հարցազրոյցը Լիբանանահայ Հայրենադարձ Երգիչ Գէորգ Հաճեանի Հետ:

 Պատուոյ գիր եւ շնորհակալագիր 
2011-ի նոյեմբերին մասնակցելով Իտալիայի «International Competition of Opera Singers»-ին` դասուեր է լաւագոյն տասնեակին մէջ եւ արժանացեր պատուոյ գիրին:
29 Սեպտեմբեր 2018-ին, Գէորգ Հաճեանը Արցախի երկու N զօրամասերու հրամանատարութեան կողմէ արժանացաւ յատուկ շնորհակալագիրի` պաշտպանութեան բանակին հետ սերտ համագործակցութեան համար:

 Մահ 
2020 թուականի աշնանը մասնակցեր է Արցախի մէջ տեղի ունեցող հայ-ատրպէյճանական պատերազմին։  ՀՅԴ կամաւորական 2-րդ վաշտի հրամանատար Մհեր Յարութիւնեանի եւ  նոյն վաշտի ազատամարտիկ Քրիստափոր Արթինի հետ անոնք հերոսաբար նահատակուեցան Հոկտեմբեր 6-ին՝ Արցախի մէջ, ռազմավարական կարեւորագոյն նշանակութեան ունեցող՝ հիւսիսային «Վարանգաթաղ» (Լուլասազ) բարձունքի մը ազատագրութեան համար մղուած ծանր մարտին մէջ՝ ջախջախիչ հակահարուած տալով թշնամիինԳերագոյն Մարմինը Կը Գուժէ Ընկերներ Մհեր Յարութիւնեանի, Գէորգ Հաճեանի եւ Քրիստափոր Արթինի Մահը :

 Սկաւառակագրութիւն
 «Կոմիտասեան Երախայրիք»
 «Զքեզ Օրհնեմք»
 «Հայաստանը Երգերում»
«Ղօղանջ անկախութեան» խորագիրով՝ երկու ձայնասկաւառակէ բաղկացած գեղատիպ այս հրատարակութիւնը կ՛ընդգրկէ ազգային-յեղափոխական երգերու փունջ մը, որ մեզի կը պատմէ 20-րդ դարու հայ ազատագրական պայքարի մասնակից տիտան հերոսներու կեանքն ու սխրանքը, ազատութեան, անկախութեան եւ հայրենիքի փրկութեան մղուած մարտերու կենսագրութիւնըԻ Սրտի Խօսք` Հայրենապաշտ Երաժիշտ Գէորգ Հաճեանին (Նոր Հրատարակուած Ձայնասկաւառակի Մը Առիթով) :

Ի շարս այլոց, ուշագրաւ է «Յարատեւ կռիւ» երգը, որ արդէն տեսերիզի մը մէջ իր խայտանքը կ՛ապրի իբրեւ նիւթ եւ մատուցում: Փաստօրէն, բեմադրիչ եւ ազատամարտիկ Սամուէլ Թադեւոսեանի յղացումով (երգ ու տեսերիզ), այս երգը թռիչք առած կը թեւածէ հայրենի բանակին կողքին ու հայոց լեռներու ամբողջ տարածքին: Արցախ աշխարհին մէջ նկարահանուած այս երգն ու տեսերիզը, որ նուիրուած է հայոց բանակին ու անոր ցուցաբերած զոհաբերութեան, մեծագոյն փաստն է հայ արուեստագէտներու, յատկապէս այս պարագային Գէորգ Հաճեանի հայրենասիրութեան:

 Ծանօթագրութիւններ 

 Արտաքին յղումներ 
Նախանձելի է այն հայը, ով իր հողի վրայ կ'ապրի. Արցախի մէջ զոհուած երգիչ Գէորգ Հաճեանը ՀՅԴ կամաւորներէն էր
Գէորգ Հաճեանի լուսանկարը hayzinvor.am կայք
ԳՈՅԺ
 Գոյժ 
Kevork Hadjian: Firstling Inspired by Gomidas 2008-05-02 | Naregatsi Art Institute

Ստորոգութիւն:Երեւանի Կոմիտասի անուան պետական երաժշտանոցի շրջանաւարտներ
Ստորոգութիւն:Արցախեան պատերազմի մասնակիցներ
Ստորոգութիւն:Արցախեան պատերազմի նահատակներ